মার্চে ভারত সফরে যাচ্ছে আওয়ামী লীগ | daily-sun.com
ডেইলি সান অনলাইন ১২ ফেব্রুয়ারী, ২০১৮ ১০:২২ টা
ভারতের ক্ষমতাসীন ভারতীয় জনতা পার্টির (বিজেপি) আমন্ত্রণে দেশটিতে সফরে যাচ্ছেন আওয়ামী লীগের ২০ সদস্যের একটি প্রতিনিধি দল। আগামী ২০ মার্চ আওয়ামী লীগের সাধারণ সম্পাদক ও সড়ক পরিবহন মন্ত্রী ওবায়দুল কাদেরের নেতৃত্বে প্রতিনিধি দলটি ভারত সফরে যাবেন।
সফরে বিজেপির সভাপতিসহ বিভিন্ন পর্যায়ের নেতাদের সঙ্গে বৈঠক করবেন প্রতিনিধি দলটি।
প্রতিনিধি দলে রয়েছেন- দলটির যুগ্ম সাধারণ সম্পাদক মাহাবুব উল আলম হানিফ, জাহাঙ্গীর কবির নানক, আবদুর রহমান; সাংগঠনিক সম্পাদক আহমেদ হোসেন, বাহাউদ্দিন নাছিম, আবু সাঈদ আল মাহমুদ স্বপন, মিছবাহউদ্দিন সিরাজ, এনামুল হক শামীম, মহিবুল হাসান চৌধুরী নওফেল; প্রচার ও প্রকাশনা সম্পাদক হাছান মাহমুদ, ত্রাণ ও সমাজ কল্যাণ সম্পাদক সুজিত রায় নন্দী, মুক্তিযুদ্ধ বিষয়ক সম্পাদক মৃণাল কান্তি দাস, সাংস্কৃতিক সম্পাদক অসীম কুমার উকিল, আন্তর্জাতিক সম্পাদক শাম্মী আহমেদ, কার্যনির্বাহী সদস্য মির্জা আজমসহ সম্পাদকমন্ডলীর সদস্যরা।
এ প্রসঙ্গে জানতে চাইলে আওয়ামী লীগের আন্তর্জাতিক সম্পাদক শাম্মী আহমেদ বলেন, ‌‘মার্চের দ্বিতীয় সপ্তাহে আমরা ভারত সফরে যাব।’ এর বাইরে আর কোনো কথা বলতে রাজি হননি তিনি।